# Pranešėms diel naujė pruojekta - Žemaitėšks alkierios
Žemaitiu kalbuos instituta vėišāsis alkierios.
Author: Žemaitiu kalbuos instituts

# Pranešėms diel naujė pruojekta

- 2022-02-12
- Kateguorėjės: bėndrėnė rašība majedniems ruodbalsiems , bėndrėnė rašība vagol īpatībės
- #bėndrėnė rašība
- Skaitītė 1 min.

Pavëšėnos pėrmuojė pruojekta aple bėndrėnė žemaiťiu rašība instėtotė pradedams ontruojė pruojekta testavėms – žemaiťiu rašītėnė bėndrėnė kalba vagol unikaliausės (nuogniausės) īpatībės. Tòdie nu sekontė pranešėma keisas rašība – nȧsidīvīkȧt, jė pats nȧpruobīso, ta kètīms siūlītė nȧsinuor 🙂

Bėndrėnės rašības atėtėkmou bindrinie žemaitiu rašītinie kalbuo:

- ë → ėi, ů → ou
- ť → t, ď → d
- ȧ → a, ǡ → ā
- è → i, ò → u
- é → ie
- ė̄ → ėn, ō → on

Batestoudams pruojekta galo keistė atėtėkmenės ė lauko jūsa patiemijimu, kuokė īpatībė būtom geriau keravuotė. Pirminis plans:

- kertėnė tarmie dounėninku, ta vėsor ėi, ou
- afrėkatu nie, rašuom vėsor t, d. Tāp pat tariamuosės nūsakas, vnz., I asabas: darītiuo, skaitītiuo
- Plungės, Darbienu, Žarienu na-, ba-, ta-, tāp. Tāp pat: skaitīkat, dėrbkam
- keravuojam regresėnė asėmėlēcėjė, ta būtom: plikis, bet plėkė
- regresėnė asėmėlēcėjė kėrtioutam „e“: sienis, geriesnis, krūzielis, bet senė, geresnė, krūzelė
- nuosėnės pruokalbės ę, ą užrašuom ėn, on. Gal pasėlėktė ė pri ė̄, ō, bet pradiuo pasitestousam tāp. Gal ėšēs vėsā atsėsakītė „ė̄“ ruodbalsės.

Vėsas kėtas nuormas kap bėndrėnės rašības pruojektė.

Plana galat papėldītė a kėtāp monėm parkalbietė, ta kuožnos ī laukams