# Žemaitėšks alkierios
Žemaitiu kalbuos instituta vėišāsis alkierios.
Author: Žemaitiu kalbuos instituts

- # Diel regresīvėnės asimilēcėjės arba kāp matuonītė dūnininkus

  - 2022-12-12
  - Kateguorėjės: bėndrėnė rašība vagol īpatībės
  - #bėndrėnė rašība
  - Skaitītė 1 min.

  Regresėnė asimilēcėjė kartās soveik na tik ont „i, u“ ėšlaikīma, pvz., plikis, krupis, ale ė paviediūs dvėgarsiūs ė net pasėtaika dvėbalsiūs.

  Nuorietiuo panagrinietė „ei → ėi“ varijanta. Šiaurės žemaitē vėitom tāp ė dėrb, pvz., peilė, Mažeikē, bet pėilis, Mažėikiu. Atruoda kāp ė sistemėškā ė ton gal atvaizdoutė raštė, bet kelė patiemījėmā tuo temuo:

  - tas ī tik patiuos šiauriausiuos žemaitiu šnektuos: Skouda, Mažeikiu šnektuos. Grobē līkounont savėvaldībės: 2/15. Tudie, jė laikītėis vėinuodėnėma idiejės, priskirtiuo šėta ėšskėrtėnoma pri mažuos
  - induomē šėtuo vėituo gaunas so dūnininkās. Jė jau dūnininks skaita dounininka tekstus, ta kāp ė turietom „ėi“ vartaliuotė i savėi soprontama „ī“: dėina → dīna, žėima → žīma. Kas gaunas šėče? pėilis → pīlis, Mažėikiu → Mažīkiu.
  - pruoblema ė patīms šnektuos nauduotuojīms, jė tāp sovartaliuots žuodielis sotaps so kėto, katramė ė tāp ī „ėi“: pvz. (bėški hiperbolizounont), sėimielis – kas če? Mažos seims a mažos žmuogos, katras sem?

  Siūlītiuo šėtuos īpatībės i rašta nakeltė – būs aiškiau ė paprastiau, vuo patė regresīvėnė asimilēcėjė paruodītė par kėtus varijantus, katrėi labiau paplėtėn.

  Skaitītė daugiau…

- # Darīkem, darīket

  - 2022-03-12
  - Kateguorėjės: bėndrėnė rašība vagol īpatībės
  - #bėndrėnė rašība
  - Skaitītė 1 min.

  ### Trumpā:

  darīkEm, darīkEt

  ### Ėlgā:

  Bėndrėnont rašuomuojė kalba mėslėjau, ka rēktom keravuotė: na-, ba-, ta- rašīma; tāp, kėtāp, savāp. Pri tuo patė skīriau ė darīkAm, darīkAt. Pasiruoda, ka -am, -at turietom būtė vertėnams atskėrā. Varėjantā: darīkAm, darīkĖm, darīkEm. Platiausē nauduojams darīkEm. Karto tas nie tėisiuogē parvartaliuojama so lietuviu kalbo, ta būtom atskėra žemaitėška īpatībė. Pruopesuorios Pabrieža Juozas palaika -em, -et varėjanta.

- # Pranešėms diel naujė pruojekta

  - 2022-02-12
  - Kateguorėjės: bėndrėnė rašība majedniems ruodbalsiems , bėndrėnė rašība vagol īpatībės
  - #bėndrėnė rašība
  - Skaitītė 1 min.

  Pavëšėnos pėrmuojė pruojekta aple bėndrėnė žemaiťiu rašība instėtotė pradedams ontruojė pruojekta testavėms – žemaiťiu rašītėnė bėndrėnė kalba vagol unikaliausės (nuogniausės) īpatībės. Tòdie nu sekontė pranešėma keisas rašība – nȧsidīvīkȧt, jė pats nȧpruobīso, ta kètīms siūlītė nȧsinuor 🙂

  Bėndrėnės rašības atėtėkmou bindrinie žemaitiu rašītinie kalbuo:

  - ë → ėi, ů → ou
  - ť → t, ď → d
  - ȧ → a, ǡ → ā
  - è → i, ò → u
  - é → ie
  - ė̄ → ėn, ō → on

  Batestoudams pruojekta galo keistė atėtėkmenės ė lauko jūsa patiemijimu, kuokė īpatībė būtom geriau keravuotė. Pirminis plans:

  Skaitītė daugiau…

- # Kertėnė tarmie

  - 2022-02-12
  - Kateguorėjės: bėndrėnė rašība majedniems ruodbalsiems
  - #bėndrėnė rašība
  - Skaitītė 2 min.

  Žemaiťiu kalba tor trės tarmės: dounèninku, dūnèninku ė donèninku. Bėndrėnē kalbā kertėnė tarmie tor būtė parinkta vëna. Tas nȧznuočėj, ka ėš kètū nȧgalies pajimtė unikaliū žemaitèšku īpatībiu a žuoďiu, bet pamūrenka ont kuo vėskō bodavuotė ė stelgtė sodietė vėsas tuos tarmies īpatībės arba bėnt jau tòrietė pėrmenībė.

  Krėterėjē tarmies parinkèmů:

  - Tarmie tor būtė nauduojama žemaiťiu, t.ī nauduotuos savèmuonie tor jaustës žemaiťio.
  - Unikalės žemaitėškas īpatībės, t.ī tòrietom tòrietė ků daugiau žemaitèšku īpatībiu, katruos skèrtůs prīš lietòviu kalba.
  - Nauduotuoju skaitlingoms – bėndrėnė kalba ėš karta tòrietom tòrietė ků daugiau galonťiu rašītė anuo.

  Donèninku tarmie ī unikalė, tor daugībė īpatībiu, katruos būdingas tik tam kraštů, ale atmestėna ī diel nȧatėtėkėma dvīm krėterėjam: bȧsiruokůnonťiu donèninku tarmė ī lėkė̄ dėdlē mažā diel istuorėniu aplinkībiu ėr esmėnė detalė – anë savėm nȧlaika žemaitēs.

  Skaitītė daugiau…

- # Dounèninkā mīl dūnèninkus

  - 2022-01-12
  - Kateguorėjės: bėndrėnė rašība majedniems ruodbalsiems
  - #bėndrėnė rašība
  - Skaitītė 0 min.

- # Jė Facebook būtom vagol dūnèninkus

  - 2022-01-12
  - Kateguorėjės: bėndrėnė rašība majedniems ruodbalsiems
  - #bėndrėnė rašība , #špuosā
  - Skaitītė 1 min.

  A vėsė žemaitē būtom kontėnė, jė Facebook būtom vagol dūnèninkus? Žmuonis nuoriejė mòmis somaltė so žemiems.

- # Tarmies apklausa Facebook'ů

  - 2022-01-12
  - Kateguorėjės: bėndrėnė rašība majedniems ruodbalsiems
  - #bėndrėnė rašība , #apklausa
  - Skaitītė 2 min.

  „Žemaitėškuo rašlevuo“ bova atlėkta apklausa so pruovuokůnonťio klausėmo „Kuokė tarmė pasirinktė pargoldītė Facebook?“. Kodie pruovuokůnòntis? Rēktom būtė dėdelio egoėsto, ka primestė vėsīms sava tarmė bȧ juokė apsitarėma prīš ton̄. Karto rēk soprastė, ka vënuos tarmies/puotarmės/šnektuos ėškelėms kėtas pastūms i ontra plana.

  Bieda ta, ka esont nuorů torietė tuokės pruogramas kap Facebook ėšverstas i žemaiťiu kalba, sprėndėms tor būtė atlėkts. A pasirinkė̄ vëna puotarmė (tėksliau net šnektėkė, nes tor būtė ků mažiau skėrtingu skvarmu), a „sokonstrůtė“ ėš keliū vëna, a tik bėndrėnė rašība nauduotė, bet kažkuoks sprėndėms ėš tū tor būtė prijimts. Ė geriau būtom, ka tas nȧbūtom nukelta i nȧžėnuoma ateitė, nes ků vieliau, tů sunkiau būs: pargoldīms nie šarps rēkals, jaunėma kalba vės daugiau īr aplietovinta.

  Skaitītė daugiau…

- # Telšèškiu i/u

  - 2022-01-12
  - Kateguorėjės: bėndrėnė rašība majedniems ruodbalsiems
  - #bėndrėnė rašība
  - Skaitītė 2 min.

  Par apklausa pasimatė ont këk žmuonis nauduo telšèškiu tarmė. Anuos vëna pagrindėniu īpatībiu ī kaitaliuojėms i/ė ėr u/o vagol galūnė. Diel dėdelė skaitlė nauduotoju rēk, ka ė tas būtom atvaizdůta bèndrènie rašībuo.

  Tas gal būtė itraukos dā papėlduomas ruodbalsės: è ėr ò, katruom būtom žīmėmas i ėr u telšèškiu, vuo kretingėškē torietom tuoliau skaitītė kap ė ėr o. Pri tuo patė kėlė̄ ėš nuosėniu torietom atėtinkamā atsivaizdůtė: žò̄sis (lt. žąsys) ė to skè̄sti (lt. tu skęsti).

  Skaitītė daugiau…

- # Kāp rašītė Lietova?

  - 2021-12-12
  - Kateguorėjės: bėndrėnė rašība majedniems ruodbalsiems
  - #bėndrėnė rašība , #apklausa
  - Skaitītė 1 min.

  Facebook’ė „Žemaitėškuo rašliavuo“ bova atlėkta apklausa kāp tor būtė rašuoms Lietovuos vards. Žiaurē gers bova patiemījėms, ka „lëtovā“ – rakonds sūriů spaustė (lëtė). Patis rašiem „Lëtova“, t.ī Lėitova arba Lītova, jė palē dūnėninkus. Nu dabā rašīsȧm „Lietova“.

- ««
- «
- 1
- 2
- 3
- 4
- »
- »»