+++
date = '2024-03-19'
draft = false
tags = ['bėndrėnė rašība']
categories = ['bėndrėnė rašība vagol īpatībės']
title = 'Diel regresīvėnės asimilēcėjės keravuojėma bėndrinie rašībuo'
+++

Ta ī kertini telšiškiu puotarmės īpatībė. Anuos atsėsakėn turietumiem bėndrėnė rašība tik palē kretingiškius. Diel bėndrīstės rēktom telšiškiu nanurašītė ė nauduotė i-ė ėr u-o vartaliuojėma.

Ale, ka nabūtom tas kažkāp ėšsėšuokontē, ta linksto i ton, ka rēktom isėvestė dvė ruodbalsė vės tėik. 

Kuokės dā nie aiškē (onkstesniam pruojektė bova è ėr ò). Mėslėno, ka turietom rėmtėis E ėr O ruodbalsiem, tik so padailėnėmo, ka ėšsėskėrtom. Dā turietom būtė liousā priēnamas telepuonė ėš karta.

Veizam, kon toram telepuonė.
```
ę ě ĕ ə ė è é ê ë ē ẹ
œ ő ō ø ö ô õ ò ó ọ
```

Jau nauduojamas: `ę ė ē ō`, par skėrtingas: `ě ĕ ə œ ő ø õ`

Ī so paviedēs i kėrtius, bet natink, nes kėrtē rēšk ėlgė: `é ẽ ê ó ô õ`

Lėikt kandidatā: `è ë ẹ ò ö ọ`

### Sotompontis so kairėnio kėrtio: è ò

Bluogiesnis pasėrinkėms, jė būs tāp, ka nuoriesas sokėrtioutė žuodi ė kėrtē būs kėtuokėi arba na tuo vėituo. Siekmingā nauduotė onkstesniam pruojektė.

Pvz.: _plèkis sòskis tòriejė_

### So umliautās: ë ö

Žėnont, ka umliautā mėnkštėn tradicėškā, ta bėškioka natink. Dā jė kumet ėi-ī turies bėndra ruodbalsė, ta ta ėrgė būtom ë

Pvz.: _plëkis söskis törieje_

### So taško apatiuo: ẹ ọ

Mondriesnė ruodbalsė - pas susiedus tuokiū nie. Daug kor tašks apatiuo reišk siauriesnė balsė, ta kāp ė tink

Pvz.: _plẹkis sọskis tọriejė_

Vėsė varijantā reikalaus taisītė jau esamus klavētūras ėšdiestīmus. Ka ẹ ọ atruoda induomiausis, ta dabā testousous ont anū.

### PAPĖLDĪMS 2024-04-19

Kelės savaitės bondiaus so ta ẹ,ọ žīmietė regresīvėnė balsiu asimilēcėjė ė kažkāp neso patėnkints rezoltato. Mėslėjo, ka tėisiuog rēk rašītė „i,u“ ė vėsks. Jė -sė-, so-, ož- vėsor vėinuodā rašītė, dā dvėgarsius palėktė platē, ta tū pasiaurėnėmu na tėik daug talėikt. A palaikuot idiejė, ka ėš regresīvėnės asimilēcėjės keravuotė tik -i/ė-,-u/o-, bet dvėgarsius, prīšdieliūs, songrāžas delelītė palėktė platē. Pvz.: koisē - koisīs (na kuisīs), konsnē - konsnis (na kunsnis), kėrvē - kėrvis (na kirvis), pasĖtink, sOtink, Ožpīksti (to). Ar ī prasmie tėik apkarpios dā žīmietė kėtor?

